Author: Stanislava Bystrická
Company: ÚJD SR

Vyhodnotenie medzirezortného pripomienkového konania

Spôsob pripomienkového konania: 	skrátený
Zoznam oslovených subjektov: 	PODPREDSEDOVIA VLÁDY  SR (4), MZV SR, MH SR, MO SR, MV SR, MF SR, MK SR, MZ SR, MŠ SR, MS SR, MPSVR SR, MP SR, MDPT SR, MVRR SR, MŽP SR, Úrad vlády SR, Sekcia vládnej legislatívy ÚV SR
Počet oslovených subjektov:		20
Zaslali do stanoveného termínu:		18
Zaslali po termíne:			 2
Vôbec nezaslali:				 0
Subjekty, ktoré nemali pripomienky: 	PODPREDSEDOVIA VLÁDY  SR (4), MO SR, MV SR, MF SR, MK SR, MZ SR, MŠ SR, MS SR, MPSVR SR, MP SR, MDPT SR, MVRR SR, MŽP SR, Sekcia vládnej legislatívy ÚV SR
Počet vznesených pripomienok:		 5
Počet akceptovaných:			 5
Počet neakceptovaných, z toho počet zásadných - ktoré subjekty:	0
Rozporové konanie (s kým, kedy, na akej úrovni, s akým výsledkom):  MH SR, MZV SR; 26. 2. 2004, 
27. 2. 2004, 1. 3. 2004; generálni riaditelia sekcií; odstránený rozpor
Počet odstránených pripomienok:                 5	
Počet neodstránených pripomienok:	0

Rezort | Pripomienka | Typ | Vyh.

MH SR

Uznesením vlády SR č. 807 zo dňa 22.09.1999 bol schválený materiál Dodatkový protokol k Dohode medzi Slovenskou republikou a Medzinárodnou agentúrou pre atómovú energiu o uplatnení záruk na základe Zmluvy o nešírení jadrových zbraní. Tento materiál, vzhľadom na jeho charakter, predkladal na rokovanie vlády ako gestor minister zahraničných vecí SR v spolupráci ministrom hospodárstva SR a predsedom Úradu jadrového dozoru SR.
Analogicky z toho dôvodu  žiadam, aby predkladatelia predmetnej Dohody, uvedení na obálke materiálu, boli tiež zoradení v poradí minister zahraničných vecí SR, ako gestor dohody, minister hospodárstva SR a predsedníčka Úradu jadrového dozoru SR. V tomto zmysle žiadam opraviť obal materiálu a návrh uznesenia vlády SR, bod C.2.

Z

zapracovaná

MZV SR

1.	Vzhľadom na to, že minister zahraničných vecí materiál nepredkladá, ale ho spolupodpisuje, je potrebné na obale materiálu po predkladateľoch, ktorými sú podpredseda vlády a minister hospodárstva SR a predsedníčka ÚJD SR, uviesť: „Spolupodpisuje“:
     Eduard KUKAN
             minister zahraničných vecí Slovenskej republiky.
2.	V návrhu uznesenia vlády SR v bode C.1 je potrebné zmeniť označenie ústavného článku, podľa ktorého NR SR vyslovuje súhlas s medzinárodnou zmluvou tak, že bod C.1 uznesenia vlády SR bude znieť nasledovne: „... predložiť Dodatkový protokol Národnej rade Slovenskej republiky na vyslovenie súhlasu podľa čl. 86 písm. d) Ústavy SR“.
3.	V predkladacej správe, ktorá je súčasťou materiálu je potrebné uviesť, že v danom prípade sa jedná o medzinárodnú hospodársku zmluvu všeobecnej povahy, ktorá je v zmysle článku 7 ods. 4 Ústavy SR medzinárodnou zmluvou prezidentského typu a preto si pre nadobudnutie platnosti pre SR pred podpísaním listiny o pristúpení vyžaduje súhlas NR SR.

O

zapracované

zapracované

zapracované

ÚV SR | Gramatické  pripomienky | O | zapracované

Vysvetlivky k skratkám v tabuľke
Z - zásadná
O – obyčajná
A - akceptovaná
C - čiastočne akceptovaná
N - neakceptovaná